## Pravilnik o dopuni Pravilnika o žitaricama, mlinskim i pekarskim proizvodima, tjestenini, tijestu i proizvodima od tijesta

### NN 86/2010 (12.7.2010.), Pravilnik o dopuni Pravilnika o žitaricama, mlinskim i pekarskim proizvodima, tjestenini, tijestu i proizvodima od tijesta

2430

Na temelju članka 94. stavka 2. Zakona o hrani (»Narodne novine« broj 46/07), ministar poljoprivrede, ribarstva i ruralnog razvoja donosi

PRAVILNIK

O DOPUNI PRAVILNIKA O ŽITARICAMA, MLINSKIM I PEKARSKIM PROIZVODIMA, TJESTENINI, TIJESTU I PROIZVODIMA OD TIJESTA

Članak 1.

U Pravilniku o žitaricama, mlinskim i pekarskim proizvodima, tjestenini, tijestu i proizvodima od tijesta (»Narodne novine« br. 78/05 i 135/09) u članku 2. dodaje se nova točka koja glasi:

– otkup žitarica predstavlja kupnju žitarica od vlasnika žitarice radi daljnje trgovine ili proizvodnje mlinsko-pekarskih proizvoda.

Članak 2.

U članku 7. dodadašnji stavci 2. i 3. se brišu i dodaju se novi stavci 2., 3., 4., 5., i 6. koji glase:

(2) Žitarice koje se otkupljuju moraju biti zrele, zdrave, bez znakova pojave štetnih organizama, bez stranog okusa i mirisa, upotrebljive za ljudsku ishranu, te minimalne kvalitete propisane u Prilogu 1., koji se nalazi u privitku i sastavni je dio ovoga Pravilnika.

(3) Ukoliko utvrđena kvaliteta žitarica, odnosno meke pšenice, pri otkupu odstupa od standarda kvalitete propisane u Prilogu 1., cijena se povećava ili smanjuje u skladu s Prilogom 2., koji se nalazi u privitku i sastavni je dio ovoga Pravilnika.

(4) Kvaliteta se utvrđuje sukladno standardnim metodama, a nalaze o rezultatima kontrole kvalitete žitarica izdaju za to ovlaštene pravne osobe nakon provedene analize.

(5) Uvjeti otkupa, način obračuna cijene, te drugi odnosi između vlasnika žitarica i otkupljivača reguliraju se stalnim javnim oglasom na oglasnoj ploči na mjestu otkupa ili posebnim međusobnim ugovorom.

(6) Iznimno od stavka 2. ovoga članka u otkupu meke pšenice 2010. godine primjenjuju se izmijenjene minimalne vrijednosti kvalitete meke pšenice iz Priloga 1. i to: 70 kg/hl za najmanju hektolitarsku masu; 10% za najmanji % bjelančevina; 20 ml za najmanji Zeleny indeks sedimentacijsku vrijednost.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/09-01/309

Urbroj: 525-02-3-0027/10-9

Zagreb, 8. srpnja 2010.

Ministar
Petar Čobanković, v. r.

PRILOG 1.

|  |  |  |
| --- | --- | --- |
|  | Minimalna kvaliteta | Standard kvalitete |
| A. vlaga u % |  | 13,5-14,00 |
| B. % elemenata koji nisu osnovna pšenica (organska bijela primjesa: lomljena zrna, štura zrna i naklijala zrna) |  | 12,00 |
| C. Hektolitarska masa (kg/hl) | 73 | 76 |
| D. % bjelančevina | 10,5 | 11,5 |
| E. Padajući broj (sekunde), HAGBERG |  | 220 |
| F. Zeleny indeks (ml) sedimentacijska vrijednost |  | 22 |

PRILOG 2.

A. Vlaga meke pšenice:

1.) povećanje: pšenica u rasponu vlage od 13,5 – 14,0 smatra se standard kvalitetom.

od 13,4 do 10% vlage povećanje od 0,1% za svaki deseti dio postotka sadržaja vlage.

|  |  |
| --- | --- |
| Tablica 1. Povećanje cijene za sadržaj vlage | |
| Meka pšenica | |
| Sadržaj vlage (%) (Sv) | Povećanje cijene (%) |
| 13,4 | 0,1 |
| 13,3 | 0,2 |
| 13,2 | 0,3 |
| 13,1 | 0,4 |
| 13 | 0,5 |
| 12,9 | 0,6 |
| 12,8 | 0,7 |
| 12,7 | 0,8 |
| 12,6 | 0,9 |
| 12,5 | 1,0 |
| 12,4 | 1,1 |
| 12,3 | 1,2 |
| 12,2 | 1,3 |
| 12,1 | 1,4 |
| 12 | 1,5 |
| 11,9 | 1,6 |
| 11,8 | 1,7 |
| 11,7 | 1,8 |
| 11,6 | 1,9 |
| 11,5 | 2,0 |
| 11,4 | 2,1 |
| 11,3 | 2,2 |
| 11,2 | 2,3 |
| 11,1 | 2,4 |
| 11 | 2,5 |
| 10,9 | 2,6 |
| 10,8 | 2,7 |
| 10,7 | 2,8 |
| 10,6 | 2,9 |
| 10 | 3,0 |
| 10,4 | 3,1 |
| 10,3 | 3,2 |
| 10,2 | 3,3 |
| 10,1 | 3,4 |
| 10,0 | 3,5 |

2.) smanjenje: Vlaga viša od 14,1: cijena se umanjuje se za svakih 0,1% vlage prema formuli:

Osnovna cijena x k, gdje je k koeficijent koji se dobiva prema formuli: (100-Sv/100-14,0)

Za vlagu koja je veća od 14,5% otkupljivač ima pravo obračunti troškove sušenja

B) Nečistoće:

|  |  |  |
| --- | --- | --- |
|  | Standard u % | Smanjenje za 0,1% od standarda za % od cijene |
| bijela primjesa (organska bijela primjesa: lomljena zrna, štura zrna i naklijala zrna) | 12 | 0,10 |

C) Hektolitarska masa:

|  |  |
| --- | --- |
| Specifična težina kg/hl | Povećanje/smanjenje u % od cijene |
| 79< SP<=80 | 2,0 |
| 78< SP<=79 | 1,5 |
| 77< SP<=78 | 1,0 |
| 76< SP<=77 | 0,5 |
| 75<= SP<76 | -0,5 |
| 74<= SP<75 | -1,0 |
| 73<=SP<74 | -1,5 |
| 70<=SP<73 | -2,0 |

D) Bjelančevine:

|  |  |
| --- | --- |
| Sadržaj bjelančevina P  u % sušene mase | Odbitak u % od cijene |
| 11.0<= P<11.5 | 2,5 |
| 10.0<= P<11.0 | 5,0 |

Pravilnik, NN 86/2010-2430